**Četrtek, 23. 4. 2020**

**ŠPORT**

**Vadba po postajah**

**1. OGREVANJE**

Danes se bomo ogreli malo drugače kot običajno. Iz družabne igre si vzemi igralno kocko in jo vrzi. Met igralne kocke bo določil katero vajo boš izvedel. Vsako vajo moraš izvajati ob počasnem štetju do 10. K izvedbi vaj povabi še druge družinske člane.



**2. VADBA PO POSTAJAH**

V stanovanju s starši oblikujte različne postaje, na katerih boš po nekaj minut izvajal vaje.

Predlogi postaj in vaj, ki jih lahko izvajaš (če nimaš prostora za izvedbo teh vaj, lahko vaje prilagodiš ali jih izvedeš zunaj):

a) KUHINJA: Naredi počepe s papirjem na glavi. Pazi, da ti papir ne pade na tla.

b) OTROŠKA SOBA: Zbijanje kegljev (za keglje lahko uporabiš plastične plastenke ali stolpe iz kock).

c) DNEVNA SOBA: Hoja ritensko po vseh štirih mimo ovir, ki jih predhodno postaviš.

d) STOPNIŠČE: Hoja vstran gor in dol (počasi).

e) HODNIK: Tapkanje žoge mimo ovir.

**3. UMIRJANJE**

Vse rekvizite, ki si jih potreboval pri vadbi, zdaj pospravi nazaj na svoja mesta. 

**SPOZNAVANJE OKOLJA**

1. **SPREHOD V NARAVO – pazi na varnost in pravila**

Dobro napni oči in opazuj naravo. Kaj vidiš? Kaj vse se je spremenilo v tem tednu? Ali še kje opaziš znanilce pomladi? Kaj se dogaja z listavci? Ali na katerem od dreves opaziš popke? Kakšnih barv so cvetoča drevesa?

1. **OGLED RASTI**

Ko se vrneš domov, si poglej kaj se dogaja s semeni rastlin, ki si jih posejal .

1. **SKRB ZA RASTLINE**

Še naprej skrbno vzgajajte vaše rastline in jih opazujte.

**SLOVENŠČINA**

Se še spomniš o čem smo se učili zadnjič? Seveda, o uporabi velike začetnice. Na kratko ponovimo. Z veliko začetnico pišemo**: imena in priimke oseb, imena živali, imena krajev** in **začetek povedi.**

Danes bomo rešili še nekaj nalog v DZ na strani 102 in 103.

1. Najprej se boste doma (če je možno) s celo svojo družino ali le s svojimi bratci/sestricami igrali igro Velika začetnica. Vsi sodelujoči si naredijo tabelico (ti pišeš v tabelo v DZ), kot jo imaš ti v DZ na strani 102 pod nalogo 1. Najprej izberete eno črko iz abecede. Vsakič izberite drugo črko. Črko najprej zapišete v prvi okvirček, potem pa poiščete na izbrano črko **ime osebe**, **priimek** in **ime živali**. **Pazi na pravilen zapis –** kaj boš uporabil? **Seveda, veliko začetnico**. Igrajte se kolikor časa želite (ni treba izpolniti cele tabele – po želji). Pišite s pisanimi črkami.

Lahko pa si sami izberete vsaj 5 črk in izpolnite tabelo na isti način za izbrane črke.

Primer:

|  |  |  |  |  |
| --- | --- | --- | --- | --- |
| **ČRKA** | **IME OSEBE** | **PRIIMEK** | **IME ŽIVALI** | **TOČKE** |
| A | Andrej | Arnuš | Aro | 3 |

1. Pri 2. nalogi (stran 103) najprej **preberi** besedilo in potem **popravi napake** z **rdečo barvico**. *Preveri večkrat če nisi česa pozabil popraviti!*

Popravljeno besedilo naj starši pošljejo na moj mail v pregled ali ti pregledajo sami. *(Starši, pravilno zapisano in popravljeno besedilo najdete v prilogi 1).*

1. Popravljeno besedilo iz priloge 1 **prepiši** v zvezek, pazi na lep, čitljiv in estetski zapis. Naslov besedila si izmisliš sam.

**MATEMATIKA**

Tudi danes bomo pri matematiki k dvomestnim številom prištevali desetice. Še enkrat si oglej **razlago** na spodnji povezavi, če še ti vedno ne bo čisto jasno poglej še enkrat ali me pokliči:

<https://www.youtube.com/watch?v=bkNOemil9u4&fbclid=IwAR0odvPJ3G8KTwb0xZcno8L4kFS7FjuVq6LpRhFjajR_IQmPZcdLZEgUm8U>

Na spodnji povezavi pa imaš lepo prikazano kako se pomikaš po stotičnem kvadratu in si na tak način pomagaš pri reševanju nalog:

<https://www.youtube.com/watch?v=LDqTG4MTbGM>

Tako, zdaj ko si si vse pogledal pa sva nared za reševanje nalog…

Najprej se bova lotila reševanja nalog v DZ na strani **79** in **80**. Reši **6. nalogo** – natančno preberi navodilo! Reši tudi **7. nalogo** in **8. nalogo** – računaj v DZ, ne prepisuj.

***Izziv reši kdor želi!***

*Če ti kakšno navodilo ni čisto jasno povprašaj starejšega brata/sestro ali starše, lahko pa me pokličeš. Naloge lahko starši pošljejo v pregled na moj mail urskasmodis@gmail.com.*

*Dodatne naloge najdeš v* ***prilogi 2*** *-* po želji rešiš v zvezek, kjer napišeš naslov Vaja.